โช ซึง-อู

โช ซึง-อู (; เกิด 28 มีนาคม ค.ศ. 1980) เป็นนักแสดงและนักร้องชาวเกาหลีใต้ เขาเป็นที่รู้จักจากบทนำในภาพยนตร์เรื่องคนแรกของหัวใจ คนสุดท้ายของชีวิต (2003), ปาฏิหาริย์รักจากแม่ (2005), สงครามรัก สงครามพนัน (2006) และการเมืองเฉือนคม (2015) รวมถึง ละครเพลงเรื่อง Jekyll & Hyde, Hedwig and the Angry Inch และ Man of La Mancha เขายังเป็นที่รู้จักจากบทนำในละครโทรทัศน์เรื่อง ควังยอน หมอม้าแห่งโชซอน (2012), 14 วัน สวรรค์กำหนด (2014), สเตรนเจอร์ (2017–2020), ค่าชีวิต (2018), รหัสลับข้ามเวลา (2021) และทนายหย่ารัก คดีหย่าร้าง (2023)

 อาชีพ 
 2000–2004: เริ่มต้นอาชีพนักแสดง 
โช ซึง-อู เติบโตมาในครอบครัวนักดนตรี โดยมีพ่อคือ โช คย็อง-ซู เป็นนักร้องและโช ซอ-ย็อน พี่สาวของเขาเป็นนักแสดงละครเพลง โชเองก็ใฝ่ฝันที่จะเป็นนักแสดงละครเพลงมาตั้งแต่เด็ก อย่างไรก็ตาม ในปี ค.ศ. 1999 ขณะที่เขาเป็นนักศึกษาที่มหาวิทยาลัยดันกุก เขาถูกชักชวนให้เข้าร่วมการออดิชันสำหรับภาพยนตร์เรื่อง ชุนฮยัง ของอิม คว็อน-แท็ก และในที่สุดเขาก็ชนะบทนี้จากนักแสดงที่เข้าร่วมกว่า 1,000 คน ชุนฮยัง เป็นภาพยนตร์เกาหลีเรื่องแรกที่เข้าประกวดในเทศกาลภาพยนตร์เมืองคานส์ แม้ว่าในประเทศจะไม่สามารถดึงดูดผู้ชมได้มากนักก็ตาม"Actors and Actresses of Korean Cinema: Cho Seung-woo" . Koreanfilm.org. Retrieved October 25, 2012.

หลังจากภาพยนตร์เรื่องแรกของเขา โช ได้แสดงละครเพลงในเรื่อง Subway Line 1 และ The Last Empress ในไม่ช้าเขาก็กลับเข้าสู่วงการภาพยนตร์อีกครั้งด้วยบทสมทบที่สำคัญใน วานี & จูน่า 3 หัวใจ ความหมายหนึ่งเดียว (2001) บทตัวร้ายใน หั่น เหี้ยม โหด (2002) รวมถึงบทนำใน Who Are U? (2002) ในปี ค.ศ. 2003 โชได้แสดงในภาพยนตร์แนวโรแมนติกเรื่องคนแรกของหัวใจ คนสุดท้ายของชีวิตของกวัก แจ-ยงโดยแสดงประกบกับซน เย-จิน และได้รับคำวิจารณ์ที่ดีสำหรับการแสดงที่จริงใจของเขา ความนิยมของเขายังคงเพิ่มขึ้นเรื่อย ๆ และในปี ค.ศ. 2004 เขาได้แสดงในภาพยนตร์เรื่องที่ 99 ของอิม คว็อน-แท็กเรื่อง Low Life

 2005: ก้าวสู่ความสำเร็จกับปาฏิหาริย์รักจากแม่และ Jekyll & Hyde 
โชประสบความสำเร็จอย่างมากในช่วงต้นปี ค.ศ. 2005 ด้วยภาพยนตร์เรื่องปาฏิหาริย์รักจากแม่ ที่ประสบความสำเร็จอย่างถล่มทลาย โดยเขารับบทเป็นชายหนุ่มออทิสติกที่รู้สึกเป็นอิสระได้ด้วยการวิ่ง

 อ้างอิง 

หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่าจากมหาวิทยาลัยดันกุก
หมวดหมู่:นักแสดงชายจากโซล
หมวดหมู่:นักร้องจากโซล